1. august 1973 etableredes desuden Trafikrådet, der fik [[koncession]]smyndighed for al buskørsel i området og til opgave at fremme koordineringen af anlæg, trafikbetjening og takster på bane og vej.<ref>"Trafikrådets virksomhed" af Erling Olsen. ''BYtrafik'' 4B/1976, s. 3.</ref> Inden 1. oktober 1976 skulle det desuden finde frem til en forening mellem busser og jernbaner. Trafikrådet kom til at bestå af 13 medlemmer. Ministeren for offentlige arbejder valgte seks eksperter, de tre amtsråd, Frederiksbergs [[kommunalbestyrelse]] og [[Københavns Borgerrepræsentation]] seks politikere og regeringen formanden [[Erling Olsen]]. Dertil kom et mindre sekretariat, der fik til huse på [[Roskilde Station]].<ref>"Trafikrådets virksomhed" af Erling Olsen. ''BYtrafik'' 4B/1976, s. 4-5.</ref> Erling Olsen lagde op til, at fjerne alle takstgrænser og indføre fri omstigning mellem alle busser og tog, når HT begyndte driften. Men selvom resten af Trafikrådet nok ønskede ændringer, var der ikke umiddelbar tilslutning til forslaget. Man ville hellere bruge tiden på dybdegående analyser end hurtige løsninger.<ref>"Trafikrådets virksomhed" af Erling Olsen. ''BYtrafik'' 4B/1976, s. 5-8.</ref>
Filosofi Historie Foreninger Organisationer